

**….. napirend**

**Tájékoztató**

**az Egri Értéktár Bizottság féléves munkájáról**

**Tisztelt Közgyűlés!**

Eger Megyei Jogú Város Önkormányzata Közgyűlése a magyar nemzeti értékek és a hungarikumok gondozásáról szóló 114/2013. (IV.16.) Korm. rendelet 3. § rendelkezéseire figyelemmel, a magyar nemzeti értékekről és a hungarikumokról szóló 2012. évi XXX. törvény 3. §-a alapján az abban meghatározott célból és feladatok ellátására **705/2013. (XII.19.)** Közgyűlési határozatával létrehozta a hét tagból álló Egri Értéktár Bizottságot

A bizottság feladata, hogy döntsön az egri nemzeti értékek felvételéről a Települési Értéktárba, valamint hogy ezen értékek bekerüljenek a Heves Megyei és a Magyar Értéktárba.

A nemzeti értékek adatait a települési értéktárában a következő, szakterületenkénti kategóriák szerint kell azonosítani és rendszerezni: agrár- és élelmiszergazdaság, egészség és életmód, épített környezet, ipari és műszaki megoldások, kulturális örökség, sport, természeti környezet, turizmus és vendéglátás.

**A Bizottság tagjai:**

**Elnök:** Sós István alpolgármester

**Tagok:** Dr. Misz Mihály tanácsnok, Császár Zoltán képviselő, Tóth István képviselő, Pál György képviselő, Orosz Ibolya képviselő,

**Szakértő tag:** Dr. Rácz László főiskolai tanár.

**Bizottsági ülések időpontjai:**

**-** 2014. február 06. alakuló ülés. A jogszabályi háttér ismertetése. Javaslatkérés a bizottság tagjaitól, az értéktárba kerülésre.

**-** 2014. március 25-ére és 2014. április 3-ára összehívott Egri Értéktár Bizottság határozatképtelenség miatt meghiúsult.

**-** 2014. április 10-e. Téma: Települési értéktárba való felvételre javaslatok, megkeresések (civilek, cégek, szervezetek), városi honlapra való felvétel.

-2014. június 05-e. Téma: Tájékoztató a bizottság első féléves munkájáról és az addig beérkezett javaslatokról döntés.

**Bizottsági döntések:**

**1/2014.(04.10.) sz. döntés.** A városi honlapra kerüljön fel az alábbi felhívás. A továbbiakban pedig a bizottság döntései is. A [www.eger.hu](http://www.eger.hu) weblap „Bizottságoknál” megtalálható.

A javaslattételhez szükséges formanyomtatvány, amelyet elektronikus úton ([ertektar@ph.eger.hu](mailto:ertektar@ph.eger.hu)), vagy postai úton is elektronikus adathordozón lehet benyújtani- letölthető a www.eger.hu honlapról.

**2/2014.(04.10.) sz. döntés.** A kiegészített címlista alapján megkereső leveleket postázni kell. 2014.04.25-én 24 címre a levelek postázva lettek (címlista mellékelve).

**3/2014.(04.10.) sz. döntés.** A bizottság felhatalmazza Dr. Misz Mihályt, hogy a Civil Kerekasztalban működő civil szervezetekkel vegye fel a kapcsolatot, akik érdemben segíteni tudják a bizottság munkáját.

Dr. Misz Mihály tanácsnok, az „Egri Települési Értéktár Bizottság” tagja a Civil Fórumot (2014.04.23) tájékoztatta a Bizottság munkájáról, valamint a szekcióknak egy tájékoztató anyagot átnyújtott, kérve tegyék meg javaslataikat a bizottság felé.

**4/2014.(04.10.) sz. döntés.** A bizottság felhatalmazza Orosz Ibolyát, a bizottság tagját, hogy készítsen egy felhívás tervezetet az általános és középiskolásoknak. A levél tervezet elkészült, és az iskolák **e-**mail címére 2014.05.29-én postázva lettek.

2014.06.04-én a Forrás Alapítvány és az Egri Civil Kerekasztal Kulturális Szekciója szervezésében megrendezett konferencián, a Települési Értéktárról előadás tartott a bizottság munkáját segítő civil titkár.

**Eddig az alábbi javaslatok érkeztek az Értéktárba kerülésre:**

* „Az Egri Vár”

Kategória : kulturális örökség



A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a  javaslattevő az „Egri Vár” értéket az épített örökség kategóriába jelöli, és ennek megfelelően átdolgozza az adatlapot és a mellékleteket.

* A vári értéktár elemeire érkezett még javaslat: -egri nők, -tüzeskerék, kazamaták, -I. Imre király sírhelye, -Gárdonyi Géza, -hazafiság, -történelmi emlékhely, - hősies helytállás, -Vitézlő Oskola, -Várbaráti Kör. (nem kidolgozott). A korábban beküldött téma javaslatokat, az alábbiakban támogatja a bizottság:



* Egri csillagok, -egri nők, -I. Imre király sírhelye -hazafiság, -történelmi emlékhely

hősies helytállás, egyben kezelve pl.1552 hősiessége címmel, külön adatlapon kidolgozva, mellékletekkel. (kulturális örökség kategóriában)

* tüzeskerék önálló adatlapon (Kategória: ipari és műszaki megoldások)
* kazamaták önálló adatlapon (Kategória: ipari és műszaki megoldások)
* Vitézlő Oskola önálló adatlapon (Kategória: kulturális örökség kategóriában)



* Az Egri Érseki Római Katolikus Tanítóképzőintézet. (kidolgozott)

Kategória: kulturális örökség, települési

A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a  javaslattevő a „érték” nevét az „első magyar tanításnyelvű tanítóképzés” címre  módosítja.

* Az Egri Főegyházmegyei Könyvtár (részben kidolgozott)



Kategória: kulturális örökség

A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a  formanyomtatványt továbbiakban kiegészítik, feltöltik.

* Heves megyei Népművészeti Egyesület egri népművészeinek, kézműveseinek, népművészeti értékeinek a települési értéktárba történő felvételéhez. (kidolgozott)

Kategória: települési – tájegységi.

A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a  javaslattevő a „érték” nevét „Eger élő népművészete címre” módosítja.


* Az Egri gyógyforrások és hasznosítási helyei” (kidolgozott)



Kategória: természeti környezet

A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a  javaslattevő a „érték” nevét „Egri gyógyforrások címre” módosítja. A Bárány uszodát, mint ipari és műszaki megoldások, témakörben javasolt benyújtani az Értéktár bizottság felé.

* A Magyar Nemzeti Levéltár Heves Megyei Levéltára, „levéltári maradandó iratok” (kidolgozott)



Kategória: kulturális örökség

A bizottság a 2014.06.05-i ülésén egyhangú szavazással elfogadta az ajánlást.



* Gárdonyi Géza „Egri Csillagok” (kidolgozott)

Kategória: kulturális örökség

A bizottság a 2014.06.05-i ülésén egyhangú szavazással elfogadta az ajánlást.

* Bródy Sándor Megyei és Városi Könyvtár Helyismereti Gyűjteménye (kidolgozott)



Kategória: kulturális örökség

A bizottság a 2014.06.05-i ülésén egyhangú szavazással elfogadta az ajánlást.



* Az egri Termálfürdő területén levő Platánfa /Platanus hybrida (kidolgozott)

Kategória: természeti környezet

A bizottság a 2014.06.05-i ülésén egyhangú szavazással elfogadta az ajánlását.



* A "Gourmand Company" márkanevű szarvasgombás ételkülönlegességek. (kidolgozott) Kategória: agrár- és élelmiszergazdaság, tájegységi

A bizottság a 2014.06.05-i ülésén egyhangú szavazással elfogadta az ajánlást azzal a kitétellel, hogy a javaslattevő a „érték” nevét szarvasgombás ételkülönlegességekre módosítja.

-Petőfi téri víziközmű gépház és a Hajdúhegyi magaslati víztározó medence (nem kidolgozott) A bizottság a 2014.06.05-i ülésén egyhangú szavazással elfogadta az ajánlásokat és kérik, hogy az adatlapokon a tartalommal való kitöltést készítse el a javaslattevő, hogy a települési és megyei értéktár elemeit gyarapíthassák.

A bizottság további ajánlásai, amire várják a városban működő szervezetek, intézmények magánszemélyek segítségét:

* A város főbb műemlék épületei, templomai, híres egriek, Egerben tevékenykedők sírjai, egri harangok, egri bikavér és az egri csillag bor, helyi védett objektumok (természeti is), Eged hegy, egri pincék, Park Szálló, Béka desszert és a borhab rolád, marcipánia.

Kérem a Tisztelt Közgyűlést a tájékoztatás elfogadására.

Eger, 2014. június 10.

Sós István s.k.

*Egri Értéktár Bizottság elnöke*